1987.

__NOTOC__
Godina **1987** (**[[Rimski brojevi|MCMLXXXVII]]**) bila je redovna godina koja počinje u četvrtak (link pokazuje kalendar).




## Događaji
### Januar/Siječanj
* 2. 1. - Čadsko-libijski konflikt: u odlučujućoj bitci kod Fade na severu zemlje, čadska armija uništava libijsku oklopnu brigadu. Ova faza rata je poznata i kao Toyota rat jer su se čadske snage prevozile Toyotinim pick-upovima.
* 5. 1. - Prvo izdanje emisije "Argument više" na Radio Beogradu.
* 7. 1. - Presedan: državne novine objavile odlomke iz božićne poslanice srpskog patrijarha Germana.
* 8. 1. - 26. 2. - Iračko-iranski rat: Iranska ofanziva Karbala 5 ili Opsada Basre je najveća bitka rata - veliki gubici i razoren grad, koji ostaje u iračkim rukama. Istovremeno i diverziona ofanziva Karbala 6 na centralnom frontu.
* 10. 1. - Prikazana je prva epizoda serije "Bolji život" - 82 epizode u tri sezone (1987, 1987/88 i 1990/91), kao i novogodišnji specijal 1987. i film 1989.
* 11 - 14. 1. - "Veliko zaleđivanje" u Engleskoj, sneg u Veneciji, oluje i mećave u Grčkoj. U Beogradu 12-tog najviša dnevna -12, vetar 4-6&nbsp;m/s.
* 14. 1. - Japanski premijer Jasuhiro Nakasone stigao u posetu Jugoslaviji tokom turneje po istoku Evrope.
* 16. 1. - Generalni sekretar CK KP Kine Hu Yaobang podneo ostavku, prihvativši krivicu za političke greške koje su izazvale studentske nemire. Funkciju generalnog sekretara Partije preuzima Zhao Ziyang (do 1989) koji sprovodi reforme.

* 16. 1. - Ekvadorskog predsednika Leóna Febresa Cordera otele pristalice zatvorenog generala Vargasa, koji zahvaljujući tome biva oslobođen.
* 16. 1. - Michel Camdessus novi upravni direktor MMF (do 2000).
* 18. 1. - U Politici objavljena humoreska "Vojko i Savle" - izaziva višemesečna negodovanja.
* 19. 1. - Milovan Đilas dobio pasoš.
* 20. 1. - U Libanonu kidnapovan Terry Waite, specijalni izaslanik Kenterberijskog nadbiskupa, u zatočeništvu je do novembra 1991.
* 22. 1. - R. Budd Dwyer, blagajnik države Pensilvanija, izvršio samoubistvo u živom prenosu pres-konferencije nakon što je, izgleda nepravedno, osuđen za primanje mita.
* 24. 1. - Stupaju na snagu izmene carinskih propisa, npr. dozvoljeno unošenje računara vrednosti do 230.000 dinara, oko 1000 DEM.
* 25. 1. - Poslednji izbori u Zapadnoj Njemačkoj prije Ujedinjenja, CDU/CSU i liberali zadržavaju većinu.
* 26 - 27. 1. - Perestrojka: na plenumu CK KPSS generalni sekretar Gorbačov pokreće neke političke reforme - izbori sa više kandidata i nepartijski ljudi na državnim pozicijama.

### Februar/Veljača
* 2. 2. - Sudar autobusa i kamiona kod Doljevca, južno od Niša - 24 mrtvih.
* 3. 2. - Mateja Svet je prva Jugoslovenka sa medaljom u alpskom skijanju, bronzom na Svetskom šampionatu u Crans-Montani, Švajcarska (osvaja još jednu bronzu i srebro).
* 3. 2. - Mustafa Bouyali, vođa Alžirskog islamskog oružanog pokreta, stradao u zasedi - pokret se raspada, ali neki pripadnici će nastaviti aktivnosti 1990-tih.
* 3 - 8. 2. - Evropski šampionat u umetničkom klizanju održan u Sarajevu - dominiraju sovjetski takmičari i Katarina Witt iz Istočne Nemačke.
* 4. 2. - Zdravko Čolić uhapšen u Ohridu, osumnjičen za trgovinu devizama.
* 11. 2. - Tačerizam: British Airways je privatizovan.
* februar - Predsedništvo SKJ predstavilo republikama Predlog za promenu Ustava SFRJ - neke ingerencije bi se vratile na savezni nivo.
* 17. 2. - U Italiji ratificiran sporazum o ribolovu u Tršćanskom zaljevu - slovenački ribari protestiraju.
* ≤ 19. 2. - Slovenačka "Nova revija" br. 57 objavljuje *[[Prilozi za slovenački nacionalni program|Priloge za slovenački nacionalni program]]* - za nezavisnu i demokratsku Sloveniju. Prilozi nazvani i "Slovenački memorandum" po Memorandumu SANU od prošlog septembra.

* 19. 2. - U Kragujevcu predstavljena Zastava Florida.
* 20. 2. - Roman "Seobe" Miloša Crnjanskog proglašen za najbolji strani roman objavljen u Francuskoj 1986.
* 20. 2. - Libanski građanski rat: sirijska vojska se vraća u zapadni Bejrut kako bi smirila sukob frakcija, primirje u aprilu.
* 20. 2. - Mizoram ("Zemlja gorštaka") i Arunachal Pradesh ("Zemlja zorom osvetljenih planina") su nove države Indije, na severoistoku zemlje.
* 22. 2. - Sporazum iz Louvra: vlade SAD, Japana, Zapadne Nemačke, Francuske, Velike Britanije i Kanade dogovorile da će zaustaviti pad kursa dolara, zacrtan Sporazumom iz Plaze 1985. - dolar će se oporaviti 1988-89. 
* 22. 2. -  Mengistu Haile Mariam proglasio Narodnu Demokratsku Republiku Etiopiju u kojoj vladajući koordinacioni komitet vojske i policije, Derg, formalno prepušta vlast civilnoj vladi (režim pao 1991).
* 23. 2. - U južnom sazvežđu Zlatna riba opažena supernova SN 1987A, prvi vidljiva golim okom od 1604.
* 25. 2. - Zemljotres na Kopaoniku magnitude 4,1, ima manje materijalne štete.
* 25. 2. - Početak Fosforitnog rata u Estonskoj SSR, uspešna kampanja protiv rudnika fosforita, anticipacija pokreta za nezavisnost.
* 26. 2. - Skandal sa posterom za Dan mladosti: *[[Neue Slowenische Kunst]]* prilagodila nacistički poster.
*  26. 2. - U skladu sa smernicama MMF-a, u SFRJ zamrznute plate na četiri meseca, osim u slučaju povećane produktivnosti - u martu dolazi do talasa štrajkova  (u jednom slovenačkom restoranu zbog štrajka nisu uslužili premijera Mikulića).
* 26. 2. - Iran-Kontra afera: izveštaj Towerove komisije kaže da je predsednik Reagan odgovoran za labav stil upravljanja i nezainteresovanost za detalje politike.
* 28. 2. - Petorica poginulih u čeličani Štore kod Celja kada se prevrnuo sud sa rastopljenim železom.

### Mart/Ožujak
* 2. 3. - U Beogradu otvorena Poliklinika Kliničkog centra Medicinskog fakulteta.
* 3 - 13. 3. - Ledeni talas u Grčkoj, sa najgorim snežnim padavinama u 100 godina.
* 4. 3. - Četvrtfinale Kupa šampiona, Crvena Zvezda - Real Madrid 4:2 (Real će u revanšu pobediti sa 2:0 i otići dalje; Boro Cvetković sa 7 golova ostao najbolji strelac Kupa).
* 4. 3. - U obraćanju naciji predsednik SAD Ronald Reagan priznaje greške u vezi afere Iran-Kontra.
* 6. 3. - Feribot *MS Herald of Free Enterprise* potonuo ispred belgijske luke Zeebrugge zbog otvorenih pramčanih vrata, 193 mrtvih.
* 6. 3. - Razoran zemljotres na severu Ekvadora, oko 1.000 mrtvih.
* 7. 3. - Tajvanski vojnici na ostrvu Lieyu ubili 19 vijetnamskih migranata jer su sledili direktivu "Nema zarobljenih u ratnoj zoni".
* 9. 3. - Peti album grupe U2, *[[The Joshua Tree]]*, njihov je kritički i komercijalno najuspešniji, postaju superzvezde.
* 16. 3. - Slovenačko udruženje književnika organizovalo veliki skup u Cankarjevom domu protiv Predloga za promenu ustava SFRJ.
* 20. 3. - Zidovudin (AZT) odobren u SAD za lečenje HIV/AIDS.
* 22. 3. - Povodom talasa štrajkova, predsednik SIV Branko Mikulić izjavljuje da će ustavni poredak biti branjen po svaku cenu, uključujući i armiju.
* 23. 3. - Dragoljub Ćetković, nekadašnje čudo od deteta, uhapšen u SAD nakon što je ubacio cijanid u kesicu čaja u supermarketu (u novembru dobio pet godina zatvora).
* 25. 3. - SFRJ: zamrznute cene hrane i nekih drugih proizvoda na 90 dana.
* mart - U Beču na konferenciji o sporazumima iz Helsinkija, Jugoslavija i Kanada se založili za zaštitu manjinskih prava, podržala ih Mađarska (prvi put istočna zemlja podržava zapadni predlog).
* 26. 3. - Predsjednik SIV Branko Mikulić u posjeti Zapadnoj Njemačkoj, potpisan sporazum o izbjegavanju dvostrukog oporezovanja.
* 28. 3. - Iz popravnog doma Stolac pobeglo 40 štićenika, vandalizovali automobile i izloge pre nego što su pohvatani.
* 30. 3. - 59. dodjela Oscara: najbolji film je *[[Platoon (film)|Platoon]]*, ukupno 4 nagrade od osam nominacija, *[[A Room with a View (film)|A Room with a View]]* i *[[Hannah and Her Sisters]]* po tri nagrade od osam odn. sedam nominacija.
* 31. 3. - Britanska premijerka Margaret Thatcher daje intervju uživo za sovjetsku televiziju.

* 31. 3. - Svemirska stanica Mir dobila prvi dodatak, astrofizički modul Kvant-1. Od prošlog februara do aprila 1989. na stanici se smenjuju tri ekspedicije (posade).

### April/Travanj
* 1. 4. - Magnus festival, međunarodni festival gej i lezbejskog filma, neće biti održan u Ljubljani 25. maja, na Dan mladosti; odložen za oktobar pa decembar, nije održan.
* 2. 4. - Svetska banka odobrila Ljubljanskoj banci kredit od 90 miliona dolara za racionalnije korišćenje energije, uglavnom za mala i srednja preduzeća u Sloveniji.
* 8. 4. - Počinje štrajk u labinskim rudnicima uglja.
* 13. 4. - Portugal i NR Kina potpisali sporazum o povratku Makaoa matici 1999.
* 13. 4. - Sudar vlaka i autobusa u Stubičkim Toplicama, (najmanje) pet mrtvih.
* 14. 4. - Pristupanje Turske Europskoj uniji: Turska aplicirala za članstvo u Europskoj ekonomskoj zajednici (kandidat od 1999, pregovori od 2005).
* 15. 4. - *[[Carapintadas]]* ("Obojena lica"): vojno osoblje diglo pobunu u nekoliko kasarni u Argentini, traže prekid suđenja u vezi Prljavog rata.
* april - VII plenum CK SKJ u Beogradu - rasprava o krizi ekonomskog i političkog sistema.
* april - JVC uvodi u Japanu poboljšani video format S-VHS, na šta će Sony odgovoriti sa Video Hi8.
* 16. 4. - Zvonko Bušić pobegao iz zatvora u SAD, uhvaćen dva dana kasnije.
* 16. 4. - Afera Bofors u Indiji: švedski radio tvrdi da je firma Bofors plaćala mito švedskim i stranim političarima za prodaju oružja - slučaj nije razrešen ni u 21. veku, impliciran i premijer Rajiv Gandhi.
* 19. 4. - Porodica Simpson se prvi put pojavila u *The Tracey Ullman Show*.

* 21. 4. - SFRJ: U toku novi talas štrajkova (npr. Železara Smederevo i Fabrika vagona u Kraljevu).
* 21. 4. - Šrilankanski građanski rat: eksplozija auto-bombe na glavnoj autobuskoj stanici u Colombu, stradalo 113 civila.
* 23. 4. - Antinuklearni protesti u Ljubljani u organizaciji Socijalističke omladine, u Zagrebu i Beogradu 26. i 27. (nezvanično, SFRJ planira gradnju osam nuklearki do 2000).
* 24. 4. - Miloševićev uspon na vlast počeo je rečima: **"[[Niko ne sme da vas bije!|Niko ne sme da vas bije]]"** Srbima u Kosovu Polju, protiv kojih je, dok su protestovali zbog osećaja ugroženosti, intervenisala milicija. Održava se sastanak komunista i građana posvećen problemu iseljavanja Srba i Crngoraca, osim Miloševića tu su i Kolj Široka, Azem Vlasi i dr.
* 24. 4. - Otvorena Zagrebačka džamija.
* 27. 4. - Austrijski predsednik Kurt Waldheim proglašen za nepoželjnog stranca od strane vlade SAD (osumnjičen za ratne zločine tokom Drugog svetskog rata, uključujući Jugoslaviju).

### Maj/Svibanj

* 1. 5. - Datum izdanja novčanice od 20.000 dinara (smeđa, lik rudara sa šlemom, u opticaju od septembra).
* 5. 5. - Sud saopštio da je izvršenje smrtne kazne nad Andrijom Artukovićem odloženo iz zdravstvenih razloga (umro sledećeg januara).
* 6. 5. - Udruženje Pamjat demonstriralo u Moskvi protiv projekta spomenika na Poklonoj gori, primio ih je šef gradske partije Boris Jeljcin - najesen osnovan Nacionalno-patriotski front.
* 8. 5. - Gary Hart, pretendent za kandidata Demokrata na izborima 1988, povlači se iz trke zbog otkrivene vanbračne veze sa manekenkom Donnom Rice.
* 8. 5. - Zaseda u Loughgallu (Operacija Judy): osmorica pripadnika Privremene IRA-e napala stanicu Kraljevskog alsterskog redarstva, da bi bili pobijeni od britanskih specijalaca koji su ih čekali - najgori poraz IRA-e u Nevoljama.
* 9. 5. - Finale Kupa maršala Tita: Hajduk - Rijeka 9:8 na penale.
* 9. 5. - LOT Flight 5055: poljski avion pao u šumu blizu Varšave, 183 mrtvih.
* 9. 5. - Pesma Evrovizije u Briselu: Johnny Logan (*Hold me now*) je prvi, Novi fosili ("Ja sam za ples") osvajaju 4. mesto.
* 11. 5. - U rudniku Raša kod Labina završen 33-dnevni štrajk - dobili povišicu do 46%, smenjeni neki direktori.
* 14. 5. - Potpukovnik Sitiveni Rabuka izveo nenasilni puč na Fidžiju, nakon što su prošlog meseca na izborima pobedile partije Indo-fidžijaca.
* 15. 5. - Lazar Mojsov preuzima Predsedništvo SFRJ od Sinana Hasanija.
* 15 - 23. 5. - Protestne večeri "O Kosovu - za Kosovo" u Udruženju književnika Srbije (Francuska 7).
* maj - Slučaj "Student" - napad na ovaj beogradski časopis zbog navodnog antititoizma (naslovna strana "Noć vampira").
* maj - Operacija Karbala 10: Iranci i Kurdi ostvarili mali napredak na severnom frontu. Zatim i ofanziva Nasr 4, jedan od najvećih iranskih uspeha u ratu - opkoljena Sulejmanija, pretnja Kirkuku.
* 17. 5. - Dve rakete Exocet ispaljene sa iračkog aviona pogodile američki brod *USS Stark*, poginulo 37 mornara.
* 20. 5. - Naftni derivati u SFRJ poskupeli 22%, drugo poskupljenje ove godine.
* 22. 5. - Hindusko-muslimanski neredi u Meerutu, Utar Pradeš, u Hašimpurskom masakru ubijeno 42 muslimana.
* 25. 5. - Poslednje nošenje štafete za Dan mladosti (pod senkom skandala sa posterom).
* 26. 5. - Počinje Operacija Vadamarachchi, ofanziva šrilankanske vojske protiv Tamilskih tigrova, prva konvencionalna operacija rata - opkoljen grad Jaffna.

* 28. 5. - Zapadni Nemac Mathias Rust (19) sleteo Cesnom na Crveni trg u Moskvi.
* 30. 5. - Posledice Rustove afere: sovjetski ministar odbrane Sergej Sokolov zamenjen Dmitrijem Jazovim (do 1991), smenjen glavnokomandujući protivvazdušne odbrane Aleksandar Koldunov itd.
* 30. 5. - Goa je nova indijska država.

### Jun/Juni/Lipanj

* 3. 6. - Potpisan Sporazum sa jezera Meech: kanadski predsednik vlade Brian Mulroney i provincijski premijeri dogovorili ustavne izmene kako bi Kvebek bio reintegrisan u Kanadu - nije ratifikovan, pokret za suverenost Kvebeka jača.
* 3 - 14. 6. -  Evropsko prvenstvo u košarci, Atina - Grčka 1, SSSR 2, Jugoslavija uzima bronzu; MVP Nikos Galis.
* 8. 6. - Zakon o novozelandskoj beznuklearnoj zoni, razoružanju i kontroli naoružanja.
* 11. 6. - Britanska konzervativna premijerka Margaret Thatcher dobila i treći mandat na izborima.
* 12. 6. - Ronald Reagan u Berlinu: "Gospodine Gorbačov, srušite ovaj zid!".
* 12. 6. - SIV iznenada povećao za oko 25% porez na promet na "luksuzne" proizvode: benzin, piće, cigarete i automobile.
* 12. 6. - Bivši car Centrafrike Jean-Bédel Bokassa osuđen na smrt po više osnova - amnestiran 1993.
* 14. 6. - Izbori za italijanski parlament na kojima zastupnicom, kao kandidat Radikalne stranke, postaje porno-glumica Illona Staller alias Cicciolina.
* 15. 6. - Usvojen ERASMUS, evropski program razmene studenata.
* jun? - FK Vardar završio fudbalsko prvenstvo na prvom mestu zahvaljujući tome što su neki timovi započeli takmičenje sa -6 bodova (tzv. Afera Šajber). Nakon što je Vrhovni sud to poništio, na prvom mestu se našao FK Partizan.
* 19. 6. - Najgori napad ETA-e: od auto-bombe u tržnom centru Hipercor u Barceloni stradala 21 osoba.
* 23 - 26. 6. - Operacija Rajiv: Indijci preoteli Pakistancima najviši vrh na himalajskom glečeru Sijačen. 
* 25. 6. - Papa primio u audijenciju austrijskog predsednika Kurta Valdhajma, do tog trenutka u diplomatskoj izolaciji zbog njegovog učešća u ratu na Balkanu; jevrejski lideri zgroženi.
* 25 - 26. 6. - Perestrojka: na plenumu CK KPSS Gorbačov izložio "osnovne teze", politički temelj ekonomske reforme. Aleksandar Jakovljev, zagovornik reformi, ulazi u Politbiro.
* 26. 6. - Hiljadu Srba i Crnogoraca sa Kosova dolazi u Beograd da protestuje tokom zasedanja CK zbog progona od strane tamošnjih Albanaca.
* 27. 6. - CK SKJ raspravlja o kosovskoj situaciji, milicija se sukobila sa srpskim demonstrantima sa Kosova.
* 28. 6. - Iračko-iranski rat: irački avioni bacili iperit na grad Sardašt.
* 29. 6. - Junski demokratski pokret u Južnoj Koreji: favorizovani predsednički kandidat Roh Tae-woo obećava široke reforme, izbori u decembru.
* 30. 6. - Boško Krunić novi predsednik Predsedništva CK SKJ (do 1988).
* jun - Godišnja inflacija u SFRJ iznosi 100,6%.

### Jul/Juli/Srpanj
* 1. 7. - SFRJ: Novi zakon o stečaju želi da eliminiše gubitaška preduzeća.
* 1. 7. - SFRJ je među devet zemalja kojima je ukinut bescarinski tretman za uvoz nekih proizvoda u SAD, jer im više "ne treba takva zaštita".
* 1. 7. - U SAP Vojvodini je zabranjeno pušenje u javnim i radnim prostorijama - prvi takav zakon u SFRJ.
* 1. 7. -  Stupio na snagu Jedinstveni europski akt - jedinstveno tržište do kraja 1992.
* 1. 7. - Ubijen libanski premijer Rašid Karami za šta će biti osuđen Samir Geagea; sledi Selim Hoss (do 1990).
* 4. 7. - Ratni zločinac iz Drugog svetskog rata Klaus Barbie, lokalni šef Gestapoa, nazvan „kasapin iz Liona“, osuđen u Francuskoj na doživotnu robiju (umro 1991).
* 5. 7. - Crni tigrovi, samoubilačko krilo Tamilskih tigrova, izveli prvi napad - malim kamionom sa eksplozivom ubijeno najmanje 39 vojnika u kampu kod Džafne.
* 7. 7. - Afera Iran-Kontra: 23-ećeg dana ispitivanja pred kongresnim komitetom, potpukovnik Oliver North počinje svedočenje. 

* 8 - 19. 7. - Ljetna univerzijada 1987. u Zagrebu. Jugoslavija osvojila 19 medalja, po 7 zlatnih i srebrnih i 5 brončanih.
* 11. 7. - UN su za petomilijarditog stanovnika planete proglasile Mateja Gaspara, dečaka novorođenog u Zagrebu (šestomilijarditi će zvanično biti rođen u Sarajevu oktobra 1999.).
* jul - Istraga povodom "pljačke od '300 miliona dinara'" u titovoužičkom preduzeću "Jelova gora", uhapšeno 12 osumnjičenih.
* jul - Vrhovni Sovjet SSSR doneo Zakon o državnom preduzeću: veća sloboda za preduzeća, ali moraju se sama finansirati.
* jul - Militantni Siki iz khalistanskog pokreta ubili 34 Hindusa u dva autobusa u državi Haryana.

* 17. 7. - Muzej Mimara u Zagrebu otvoren za javnost, kolekcija ima preko 3.700 predmeta.
* 17. 7. - Prikazan film *[[RoboCop]]*.
* 18 - 25. 7. - 34. Pulski filmski festival: Velika zlatna arena za film "Već viđeno".
* 20. 7. - Afgansko-sovjetski rat: objavljeno da će se Sovjeti povući iz Afganistana (završeno 1989).
* 20 - 31. 7. - Talas vrućine u Grčkoj s temperaturama preko 40 C, više od 1.000 mrtvih.
* 22. 7. - Mihail Gorbačov izjavljuje da je spreman prihvatiti opciju duplo nula (*double-zero option*), eliminaciju svih američkih i sovjetskih raketa srednjeg dometa u Evropi i Aziji (u toku su pregovori u Ženevi).
* 22. 7. - U Londonu ubijen palestinski karikaturista Nadži al-Ali.
* 23. 7. - Masakr u Jean-Rabelu na severu Haitija: najmanje 139 bezemljaša ubijeno po nalogu zemljoposednika.
* 23. - 24. 7. - Krimski Tatari defiluju u Moskvi za povratak na Krim.

* 24. 7. - Počinje Operacija Earnest Will: američke snage štite tankere u kuvajtskom vlasništvu od iranskih napada u Persijskom zalivu (do septembra 1988), jedan tanker, MV Bridgeton, već prvog dana oštećen od mine.
* 25. 7. - Sekretar za trgovinu SAD Malcolm Baldrige Jr. poginuo na rodeu.
* 28. 7. - Obrušavanje stenja kod Valtelline na severu Italije, 53 poginulih.
* 29. 7. - Potpisan sporazum između Indije i Šri Lanke: primirje u građanskom ratu, dolaze indijski mirotvorci (do 1990, Rajiv Gandhi će zbog ovoga biti ubijen 1991).
* 30. 7. - Pripadnik šrilankanske počasne straže udario puškom indijskog premijera Rajiva Gandhija.
* 31. 7. - Tokom Hadždža u Meki došlo do sukoba iranskih hodočasnika i saudijskih redarstvenika i stampeda u kome je stradalo 400 ljudi.
* 31. 7. - U Australiji objavljena knjiga *[[Spycatcher]]* bivšeg službenika MI5: pokušaji britanske vlade da je zabrane je čine još prodanijom.

### Avgust/August/Kolovoz
* 1. 8. - Pokrenut je MTV Europe (od 2021. MTV Global), prvi prikazani spot je *[[Money for Nothing]]*.
* 1. 8. - Mike Tyson (21) osvojio IBF titulu - od marta ima WBA a od prošle godine i WBC titulu, tako da postaje prvi teškaš sa sva tri pojasa, u medijima vlada "Tyson manija".
* 4. 8. - Federalna komisija za komunikacije SAD ukinula Doktrinu pravičnosti, kojom se od RTV stanica zahtevalo da pravično i balansirano prenose kontroverzna pitanja.
* 5. 8. - Svetski šampionat u košarci za mlađe od 19 u Bormiju: Jugoslavija pobedila SAD u finalu (Kukoč, Đorđević, Divac, Rađa...).
* 7. 8. - Vevčanski slučaj: Sukob milicije i meštana u selu Vevčani u SR Makedoniji.
* 7. 8. - Lynne Cox preplivala između ostrva u Beringovom moreuzu, američkog Malog i sovjetskog Velikog Diomeda.
* 7. 8. - U Gvatemali potpisan Esquipulaski mirovni sporazum za Centralnu Ameriku. Kostarikanski predsednik Óscar Arias će dobiti Nobelovu nagradu za mir.
* 9. 8. - Granični spor između Kolumbije i Venezuele: kolumbijska korveta ulazi u Venecuelanski zaliv, što izaziva krizu do 19. 8. kada su u područje poslati venecuelanski avioni.
* 9. 8. - Propali vojni kadet (19) ubio sedam ljudi u Melbournu.
* 11. 8. - Alan Greenspan je novi šef Federalne rezerve SAD nakon Paula Volckera (do 2006).
* 14. 8. - Zemljotres u području Kraljevo - Bogutovačka Banja.

* 15. 8. - "Borba" piše da je "Agrokomerc" emitovao menice bez pokrića u iznosu od 22.000 milijardi starih dinara - kombinat iz Velike Kladuše je prethodnih godina smatran za "giganta na jakim temeljima".
* 16. 8. - Northwest Airlines Flight 255: avion pao na poletanju iz Detroita, 156 mrtvih.
* 16. - 17. 8. - Harmonička konvergencija, globalni meditacioni događaj.
* 17. 8. - Rudolf Hess (93) pronađen mrtav u ćeliji zatvora Špandau.
* 17. 8. - Dow Jones prebacuje 2700, vrhunac *bull marketa* 1982-87.
* 17. 8. - Steffi Graf prvi put broj 1 na WTA listi, umesto Martine Navratilove - s prekidima do 1997, smenjuje se sa Monikom Seleš i Arantxom Sánchez Vicario.
* 18. 8. - Prva žrtva strogog novog zakona o stečajima u SFRJ je građevinsko preduzeće Titogradski Kombinat (?) - od 2600 radnika otpušteno 1600.
* 19. 8. - Hungerfordski masakr: pojedinac ubio 16 ljudi u Engleskoj.
* 23. 8. - Sastanak u Hirveparku u Estoniji na godišnjicu Pakta Molotov-Ribentrop, jedno od prvih protestnih okupljanja protiv režima.
* 26. 8. - Dogovoren Montrealski protokol na Bečku konvenciju o zaštiti ozonskog omotača iz 1985, navedeni su pravno obavezujući ciljevi redukcije hemijskih agenasa (na snazi od 1989).
* 28. 8. - Afera Agrokomerc: uhapšen direktor Interne banke Agrokomerc, još 17 pod istragom - novine pišu o menicama bez pokrića u kladuškom gigantu Agrokomerc i luksuznom životu Fikreta Abdića; predsednik SIV Mikulić juče izjavio da neće biti savezne pomoći za firmu.
* 30. 8. - Devetoro mrtvih u sudaru dva automobila kod Zaprešića.
* 31. 8. - Michael Jackson izdao uspešan album *[[Bad (album)|Bad]]*, pet godina posle *Thriller*-a.

### Septembar/Rujan
* 3. 9. - Paraćinski masakr: Aziz Keljmendi, vojnik albanske nacionalnosti, ubija četvoricu i ranjava petoricu kolega izazivajući provalu antialbanskog raspoloženja u SFRJ, a pogotovo u Srbiji. Ubijeni: Srđan Simić (Beograd), Hazim Džananović (Tuzla), Safet Dudaković (Bos. Gradiška), Goran Begić (Zagreb).
** Nove napetosti na Kosovu: Srbi se okupljaju i prete da će krenuti na Beograd ako se ne vrate red i zakon, vlasti žele da uvećaju integraciju Albanaca u jugoslovensko društvo, što ovi smatraju asimilacijom.
* 3. 9. - Nenasilni vojni udar u Burundiju: major Pierre Buyoya uzima vlast od predsednika J-B. Bagaze, koji je u poseti Kanadi (obojica Tutsiji, Buyoya vlada 1987-93 i 1996-2003).
* 7. 9. - Erich Honecker stigao u posetu Zapadnoj Nemačkoj, prva takva poseta sa Istoka.
* 9. 9. - **[[Afera Agrokomerc]]**: uhapšen direktor "Agrokomerca" Fikret Abdić (takođe je i član CK SKBiH i savezni delegat). Oko milijarda dolara je izdata u menicama bez pokrića za preko 60 banaka.
* 10. 9. - Usvojena inicijativa promene ustava SR Srbije.
* 11. 9. - Dragiša Pavlović, lider beogradskog Saveza komunista, kritikuje nacionaliste zbog "olako obećane brzine".
* 11. 9. - Okončan Čadsko-libijski konflikt.
* 13. 9. - Gojanijski akcident: radioterapijska kapsula ukradena u brazilskom gradu Goiânia ozračila 249 ljudi, četvoro umrlo.
* 14. 9. - Mađarska obnovila diplomatske odnose sa Izraelom.
* 15. 9. - Hamdija Pozderac, šef Savezne ustavne komisije i potpredsednik predsedništva SFRJ, dao ostavku pod pritiskom afere Agrokomerc. Iz istog razloga dao ostavku i Metod Rotar, direktor Ljubljanske banke.
* 18. 9. - Prikazan film *[[Fatal Attraction]]*.
* 21. 9. - Američke Foke zarobile iranski minopolagač *Iran Ajr*.
* 22. 9. - Prva epizoda komedije *[[Full House]]* (do 1995).
* 23 - 24. 9. - Osma sjednica CK SK Srbije nakon koje dominaciju u SK Srbije preuzima nacionalistička frakcija na čelu sa Slobodanom Miloševićem. Dragiša Pavlović razrešen članstva u Predsedništvu CK SK Srbije.
* 27. 9. - Osnovan Mađarski demokratski forum, populistička umerena opozicija vladajućoj partiji u NR Mađarskoj.
* 27. 9. - Otvoren Kairski metro.
* 28. 9. - Prva epizoda *[[Star Trek: The Next Generation]]* (do 1994).
* 28. 9. - Potpukovnik Rabuka ponovo izveo puč na Fidžiju, sledećeg meseca proglašava republiku. Indo-fidžijci su izloženi progonima.
* 30. 9. - Partizan ispao od Fljamurtarija iz Valone (2:0 za Fljamurtari u Valoni i 2:1 za Partizan u Beogradu).
* 30. 9. -  Mohamad Nadžibula je novi predsednik Afganistana (od jula se ponovo zove Republika Afganistan, umesto Demokratska R. A.). Zemlja je ove godine dobila novi ustav

### Oktobar/Listopad
* 1. 10. - Evropski savet odbio po geografskom osnovu zahtev Maroka za priključenje Evropskoj zajednici.
* 1. 10. - Neredi u Lhasi na Tibetu, šest mrtvih.
* 4. 10. - Dogovoren Sporazum o slobodnoj trgovini između SAD i Kanade (ratifikovan sledeće godine).
* 11. 10. - Drugi nacionalni marš na Vašington za gej i lezbijska prava - u LGBT zajednici poznat i kao "Veliki marš" - kasnije Nacionalni *coming-out* dan, tj. Dan izlaska iz ormara.
* 11. 10. - Uwe Barschel, donedavni predsednik vlade nemačkog Schleswig-Holsteina, pronađen mrtav u Ženevi - nalazio se u središtu skandala zbog optužbi da je želeo špijunirati SPD.
* 15. 10. - Južnu Englesku i severnu Francusku uveče pogodila uraganska oluja sa 22 žrtve (poznata po tome što je TV meteorolog nekoliko sati ranije najavio samo vetrovito vreme).
* 15. 10. - Predsednik Burkine Faso Thomas Sankara ubijen tokom državnog udara na čelu sa njegovim bivšim saradnikom Blaiseom Compaoréom - preokreće Sankarinu marksističku politiku i ostaje na vlasti do puča 2014. (osuđen na doživotni zatvor 2022).

* oktobar - Završena rekonstrukcija Knez Mihailove ulice u Beogradu.
* 16. 10. - Protesti Srpkinja i Crnogorki u Prištini - Fadil Hoxha je prošle godine  ispričao vic o silovanju na račun Srpkinja i drugih ne-Albanki a što je objavljeno prošle nedelje - biće isključen iz SKJ, poslate specijalne milicijske snage u pokrajinu (300 pripadnika), za svaki slučaj.
* 16. 10. - Mala Jessica McClure spasena iz bunara u koji je upala u Midland, Texas, posle dva dana napora i intenzivnog TV praćenja preko CNN-a.
* 17. 10. - Sudar teretnog voza i šinobusa kod Rajca u Srbiji - 10 mrtvih.
* 17. 10. - Otac Joseph Wresinski okupio 100.000 ljudi na pariskom Trokaderu za žrtve siromaštva, gladi, nasilja i straha - kasnije Međunarodni dan za iskorenjivanje siromaštva.

* 19. 10. - Crni ponedeljak - veliki pad na berzama širom sveta, Dow Jones pao za 508 poena odn. 22,61%.
* 19. 10. - Operacija Nimble Archer: tri dana nakon što su Iranci gađali raketama tanker *MV Sea Isle City*, Amerikanci napali dve iranske naftne platforme.
* 19. 10. - Sudar dva voza u Bintaru kod Džakarte, 156 mrtvih.
* 23. 10. - Uskraćena potvrda konzervativnom kandidatu za Vrhovni sud SAD Robertu Borku nakon velike medijske i stranačke kampanje od nominacije prošlog jula. 
* 23. 10. - U Italiji prikazan film *[[The Last Emperor]]*.
* 25. 10. -  Svjetsko juniorsko prvenstvo u nogometu - Čile 1987.: mlada reprezentacija Jugoslavije postala prvak svijeta, pobjedom nad Njemačkom (1:1, Zvonimir Boban dao gol, pa 5:4 na penale). Prva i poslednja titula za ju-reprezentaciju.
* 25. 10. - 1. 11. - 13. Nacionalni kongres KP Kine: potvrđena politika ekonomskih reformi i Otvorenih vrata usvojena 1978, Zhao Ziyang i zvanično generalni sekretar, vođstvo podmlađeno tehnokratama pristalicama reforme.
* 26. 10. - Slobodan Živojinović dostiže 19. mesto na ATP listi, svoj najbolji plasman.
* 26. 10. - Salvadorski građanski rat: ubijen Herbert Anaya, predsednik Komisije za ljudska prava El Salvadora - ranije tokom meseca su počeli razgovori između vlade i gerile, dva dana kasnije parlament odobrio amnestiju za 400 političkih zatvorenika.
* 27. 10. - Plenum CK KPSS: Boris Jeljcin izražava nezadovoljstvo sporošću reformi i servilnošću prema generalnom sekretaru Gorbačovu, daje ostavku bez presedana u Politbirou - postaje poznat kao pobunjenik.
* 27. 10. - Operacija Lalang u Maleziji: hapšenje 107 osoba iz NVO, opozicionara, intelektualaca, umetnika i dr. uz obrazloženje prevencije rasnih nereda.

### Novembar/Studeni
* 1. 11. - Britanski voz *[[InterCity 125]]* postigao svetski rekord za dizel vuču, 238&nbsp;km/h.
* 4. 11. - Li Peng je v.d. premijera NR Kine, umesto Zhao Ziyanga (zvanično od sledećeg marta, ostaje do 1998).
* 6. 11. - Nakon što je Yasuhiro Nakasone morao dati ostavku zbog pokušaja uvođenja PDV, novi japanski premijer je Noboru Takeshita (do 1989).
* 7. 11. - Habib Bourguiba je uklonjen sa vlasti u Tunisu, nasleđuje ga Zine El Abidine Ben Ali (do 2011).

* 8. 11. - Povodom 200-godišnjice rođenja Vuka Stefanovića Karadžića, prikazana prva od 16 epizoda TV serije "Vuk Karadžić".
* 8. 11. - Bomba Privremene IRA-e ubila 11 ljudi tokom ceremonije Dana sećanja u Enniskillenu.
* 10. 11. - Umro predsednik Nigera gen. Seyni Kountché, sledi Ali Saibou (do 1993).
* 11. 11. - Na Gorbačovljevu inicijativu, moskovski partijski komitet smenjuje Jeljcina s položaja Prvog sekretara, dva dana nakon što je ovaj, izgleda, pokušao da se ubije - zapečaćen rivalitet njih dvojice.
* 15. 11. - SFRJ: od ponoći (po sugestiji MMF?) opet zamrznute plate i znatan skok cena nekih proizvoda (prehrana, benzin, energija, saobraćaj itd.), inflacija je 168%.
* 15. 11. - Brašovska pobuna: revolt radnika fabrike kamiona u rumunskom Brašovu, ugušen do kraja dana - u zemlji je nestašica hrane i energije.
* novembar - Osnovan Helsinški odbor za ljudska prava Jugoslavije.
* 16. 11. - Devalvacija dinara za 24,6% - 1.299 dinara za dolar, prema 433 prošle godine.
* 18. 11. - Zapalile se pokretne stepenice u londonskoj metro-stanici King's Cross, 31 žrtva u požaru.
* 19. 11. - Afgansko-sovjetski rat: počinje Operacija Magistral, Sovjeti i afganska vojska čiste put od Gardeza do opkoljenog Hosta (do januara).
* 25. 11. - Tajfun Nina pogodio Filipine, stradalo preko 1000 ljudi.
* 25. 11. - Noć jedrilica: dvojica palestinskih gerilaca ušli zmajevima iz južnog Libana u Izrael, jedan od njih ubio šestoricu izraelskih vojnika.
* 28. 11. - South African Airways Flight 295: avion zbog požara pao u Indijski okean blizu Mauricijusa, 159 mrtvih.
* 29. 11. - Korean Air let 858: Južnokorejski avion "Boeing 707" sa 115 putnika i članova posade srušio se iznad Burme. U Bahreinu je potom uhapšena jedna žena koja je priznala da je sjevernokorejski agent i da je postavila eksploziv u avion prema nalogu njene vlade kako bi bile onemogućene Olimpijske igre u Seulu 1988.
* 29. 11. - Neuspeli referendum u Poljskoj o radikalnoj ekonomskoj reformi i o demokratizaciji društva - odgovori pozitivni ali s manje od 50% ukupnog broja birača.
* 29. 11. - Izbori na Haitiju poništeni nakon što je vojska ubila nepoznat broj birača.

### Decembar/Prosinac

* 2. 12. - Otvoren Urgentni centar u Beogradu.
* 2. 12. - Adria Airways uvela letove za Izrael.
* 7. 12. - Pacific Southwest Airlines Flight 1771: avion pao u Kaliforniji nakon što je bivši zaposlenik ubio pilote - 43 poginulih.
* 8 - 10. 12. - Vašingtonski samit: Regan i Gorbačov potpisali Ugovor o nuklearnim snagama prelaznog dometa (INF, suspendovan 2019).
* 8. 12. - U Pojasu Gaze i Zapadnoj obali počinje Prva Intifada (do 1993).
* 8. 12. - XI sednica CK SKJ na kojoj je razmatran ustavni položaj SR Srbije. Posle masovnih demonstracija Srpkinja i Crnogorki s Kosova, iz SK isključen Fadilj Hodža.
* 8. 12. - Masakr u *Queeen Street*, u Melbourneu: Frank Vitkovic ubio osam ljudi u pošti pa skočio sa 11. sprata.
* 9. 12. - Počeo štrajk u ljubljanskom Litostroju, traže se nezavisni sindikati i politička pluralizacija. Događaj se smatra početkom pluralizacije u Sloveniji.
* 9. 12. - Microsoft izdao Windows 2.0.
* 10. 12. - Nemački magazin *Der Stern* objavljuje jugoslovenske dokumente koji navodno dokazuju da je Kurt Waldheim bio umešan u ratne zločine; kasnije tokom meseca londonski *Sunday Express* tvrdi da je Jugoslavija znala za Waldheimovu prošlost, što je korišćeno za pritisak.
* 10. 12. - Miro Barešić pušten na uslovnu slobodu u Švedskoj i proteran u Paragvaj.
* 10. 12. - Sudar autobusa i voza kod Glogovca - osam mrtvih, 51 povređeni.
* 11. 12. - Husein Mujić postaje reis-ul-ulema Islamske zajednice u SFRJ (do 1989).
* 11. 12. - Svetska komisija o okolišu i razvoju ili Brundtlandina komisija objavila izveštaj "Naša zajednička budućnost", definisan pojam održivi razvoj.
* 11. 12. - ETA postavila auto-bombu pored kasarne Civilne garde u Saragosi, 11 poginulih, uključujući petoro dece.
* 14. 12. - Predsednik Predsedništva SR Srbije Ivan Stambolić razrešen dužnosti, zameniće ga Petar Gračanin (do 1989).
* 16. 12. - U Južnoj Koreji održani prvi direktni predsednički izbori, izabran Roh Tae-woo - sa revizijom ustava u oktobru, to se smatra početkom demokratične Šeste republike.
* 17. 12. - Miloš Jakeš postaje generalni sekretar KP Čehoslovačke umesto Gustáva Husáka, koji ostaje predsednik zemlje (obojica do 1989).
* 18. 12. - Izmišljen programski jezik Perl.
* 18. 12. - U Japanu izdata prva kompjuterska igra iz franšize *[[Final Fantasy]]*.
* 20. 12. - U najtežoj mirnodopskoj nesreći na moru, sudar filipinskog feribota *MV Doña Paz* i jednog tankera preživelo 11 od 4.397 putnika i članova posade feribota. "Dona Paz" bio registrovan za prevoz najviše 1.500 ljudi.
* ca. 25. 12. - Stefan Milenković nastupa na Božićnom koncertu u Beloj kući, pred Ronaldom Reganom.
* 30. 12. - Prvi blok Termoelektrane Kostolac B snage 348,5 MW ulazi u proizvodnju, ove godine je otvoren i novi kop Drmno.

### Kroz godinu
* Unska pruga elektrificirana do Knina.
* Svetska zdravstvena organizacija rangirala Beograd kao peti najzagađeniji grad na svetu, 15% stanovnika ima bronhitis.
* Prema Ticinoj proceni, GDP po glavi Hrvatske je porastao 452% od 1950. do 1987, prosečna stopa rasta 4,16% je u Evropi niža samo od Španije i Grčke; odnos sa američkim GDP PC je porastao sa 19 na 38%; preteknuta je većina centralnoevropskih zemalja. Od ove godine sledi pad.
* Iz kaveza u beogradskom zoo-vrtu pobegla ženka jaguara (nije izašla van vrta).
* Glasnost iz SSSR utiče i na istočnu Evropu.
* Nagibni voz Pendolino debituje u Italiji.
* Prva verzija patika Nike Air Max.
* Braća Thomas i John Knoll napravili software *[[Adobe Photoshop|Photoshop]]*, dogodine prodali licencu Adobe-u.
* Starbucks počinje širenje van Seattlea.

## U popularnoj kulturi
* Đorđe Balašević se osvrće na godinu u pesmi "1987" na albumu *U tvojim molitvama* (refren: "Jadna i bedna, osamdeset sedma").

## 1987. u temama
* Televizija. TV serije: "Bolji život 1", "Vuk Karadžić" (1987-88), "Deco, pevajte sa nama", "I to se zove sreća", "Sazvežđe belog duda", "Soba 405" (TV Beograd); "Čovek u srebrnoj jakni", "Poslednje leto detinjstva" (TV Novi Sad).
* Neki domaći filmovi: "Oktoberfest", "Lager Niš", "Na putu za Katangu", "Dogodilo se na današnji dan", "Hajde da se volimo", "Slučaj Harms", "U ime naroda", "Već viđeno", "Uvek spremne žene", "Anđeo čuvar", "Kraljeva završnica", "Ovo malo duše", "Oficir s ružom" (→ :Kategorija:Filmovi 1987.).
* Neki domaći muzički/glazbeni albumi (→ :Kategorija:Albumi 1987.):
** Pop/rock: Riblja čorba: "Ujed za dušu"; Ekatarina Velika: "Ljubav"; Disciplina kičme: "Dečija pesma" i "Uživo! Najlepši hitovi!"; Krstić i Šaper: "Poslednja mladost u Jugoslaviji"; Zabranjeno pušenje: "Pozdrav iz zemlje Safari"; Parni valjak: "Anđeli se dosađuju?"; Osmi putnik: "Glasno, glasnije"; Azra: "Između krajnosti"; Merlin: "Merlin"; Crvena jabuka: "Za sve ove godine"; Oktobar 1864: "Oktobar 1864"; Valentino: "No.3"; Yu grupa: "Od zlata jabuka"; Leb i sol: "Kao kakao"; Film: "Sunce sja!"; Cacadou Look: "Tko mari za čari"; Bombaj štampa: "Bombaj štampa"; Dejan Cukić: "Spori ritam"; Đavoli: "Hallo Lulu 22"; Massimo: "Stranac u noći"; Poslednja igra leptira: "Zajedno smo piškili u pesku"; Piloti: "Kao ptica na mom dlanu"; Tutti Frutti Band: "Gore iznad oblaka"; Marina Perazić: "Marina"; Alisa: "Da li si čula pesmu umornih slavuja"; Laibach: "Opus dei"; Tonny Montano: "Talični Tom je mrtav"; Zana: "Otkinimo noćas zajedno"; Vlada Divljan: "Tajni život A.P. Šandorova"
** Zabavni: Novi fosili: "Dijete sreće"; Arsen Dedić: "Kino Sloboda"; Neda Ukraden: "Došlo doba da se rastajemo"; Boris Novković: "Jači od sudbine"; Magazin: "Magazin"; Mišo Kovač: "Malo mi je jedan život s tobom"; Josipa Lisac: "Boginja"; Zdravko Čolić: "Rodi me majko sretnog";
** Folk: Lepa Brena i Slatki greh: "Hajde da se volimo"; Toma Zdravković: "Dal' je moguće"; Radiša Urošević: "Tebi za ljubav"; Milan Babić: "Bilo pa prošlo"; Halid Bešlić: "Eh, kad bi ti rekla mi, volim te"; Slobodan Mulina: "Zlatibore pitaj Taru"; 
** Debitantski albumi (ne mora biti početak karijere): Oktobar 1864, Jasmin Stavros, Cacadou Look, Bombaj štampa, Dejan Cukić (solo), Marina Perazić (solo), Bel Tempo...
* Neka vozila uvedena 1987:

Peugeot 405 front.jpg|Peugeot 405 (Evropski auto godine '88)
F40 Ferrari 20090509.jpg|Ferrari F40
2014 Škoda Museum, Škoda Favorit 136 L typ 781 1989 01.JPG|Škoda Favorit
Toyota Corolla (22562865978).jpg|Toyota Corolla (E90)
1991 Yugo Florida 1.3 EFI.jpg|Zastava Florida


## Rođenja

### Januar/Siječanj &ndash; Mart/Ožujak
* 2. 1. - Nađa Higl, plivačica, svetska šampionka
* 7. 1. - Sirušo, jermenska pevačica
* 8. 1. - Cynthia Erivo, glumica i pevačica 
* 17. 1. - Oleksandr Usik, bokser, objedinjeni prvak u teškoj kategoriji
* 18. 1. - Stefan Filipović, crnogorski pjevač
* 21. 1. - Aida Hadžialić, švedska političarka
* 24. 1. - Luis Suárez, urugvajski fudbaler
* 25. 1. - Ivana Vuković, glumica
* 26. 1. - Rigoberto Urán, biciklista 
* 27. 1. - Lupe Fuentes, glumica
* 5. 2. - Hana Selimović, glumica 
* 8. 2. - Carolina Kostner, italijanska klizačica
* 9. 2. - Michael B. Jordan, glumac 
* 14. 2. - Edinson Cavani, urugvajski fudbaler 
* 18. 2. - Skin Diamond, glumica
* 21. 2. - Ellen/Elliot Page, glumac 
* 23. 2. - Marija Petronijević, glumica, TV voditelj
* 24. 2. - Marko Đurković, srpski košarkaš.
* 27. 2. - Milenko Tepić, srpski košarkaš.
* 1. 3. - Kesha, američka pevačica
* 6. 3. - Kevin-Prince Boateng, fudbaler
* 19. 3. - Miloš Teodosić, košarkaš
* 28. 3. - Kagney Linn Karter, erotska glumica († 2024)
* 29. 3. - Dimitri Payet, francuski fudbaler

### April/Travanj &ndash; Jun/Lipanj
* 3. 4. - Filip Kapisoda, maneken († 2010)
* 4. 4. - Sami Khedira, nemački fudbaler
* 10. 4. - Hayley Westenra, novozelandska pevačica
* 19. 4. - Marija Šarapova, ruska teniserka
* 20. 4. - Dragan Labović, košarkaš († 2025)
* 28. 4. - Andrija Prlainović, vaterpolista
* 29. 4. - Sara Errani, italijanska teniserka
* 1. 5. - Leonardo Bonucci, fudbaler 
* 2. 5. - Filip Filipović, srpski vaterpolista.
* 4. 5. - Cesc Fàbregas, fudbaler
* 5. 5. - Marija Šestić, bh. pjevačica
* 10. 5. - Allie Haze, glumica
* 13. 5. - Marianne Vos, holandska biciklistkinja
* 15. 5. - Andy Murray, teniser
* 22. 5. - Novak Đoković, srpski teniser
* 23. 5. - Filip Križan, hrvatski glumac
* 8. 6. - Matea Ferk, hrvatska skijašica
* 8. 6. - Samantha Saint, glumica
* 17. 6. - Kendrick Lamar, reper 
* 24. 6. - Lionel Messi, argentinski fudbaler
* 26. 6. - Lucija Zaninović, tekvondoašica
* 26. 6. - Luka Lončar, vaterpolist

### Jul/Srpanj &ndash; Septembar/Rujan
* 2. 7. - Ruslana Koršunova, kazahstanski model († 2008)
* 3. 7. - Sebastian Vettel, vozač F1
* 17. 7. - Ivan Strinić, nogometaš
* 1. 8. - Jakov Fak, biatlonac
* 14. 8. - Tim Tebow, igrač američkog fudbala
* 16. 8. - Ana Mandić, glumica
* 24. 8. - Zoran Tošić, srpski fudbaler.
* 25. 8. - Amy Macdonald, kantautorka
* 25. 8. - Rona Nishliu, kosovska pevačica
* 26. 8. - Riley Steele, glumica
* 5. 9. - Admir Ćatović, bosanskohercegovački nogometaš
* 6. 9. - Andrea Lekić, srpska rukometašica
* 7. 9. - Evan Rachel Wood, glumica
* 9. 9. - Milan Stanković, pevač
* 9. 9. - Andrea Petković, nemačka teniserka
* 9. 9. - Nicole Aniston, erotski model, glumica
* 24. 9. - Milojko Spajić, premijer Crne Gore 
* 28. 9. - Hilary Duff, glumica, pevačica
* 30. 9. - Dragana Dabović, glumica

### Oktobar/Listopad &ndash; Decembar/Prosinac
* 1. 10. - Maro Joković, hrvatski vaterpolist
* 18. 10. - Zac Efron, glumac
* 25. 10. - Black Angelika, glumica
* 6. 11. - Ana Ivanović, srpska teniserka
* 23. 11. - Snooki, učesnica *Jersey Shore*
* 17. 12. - Bradley/Chelsea Manning, dostavljač dokumenata WikiLeaksu
* 18. 12. - Miki Ando, japanska klizačica
* 19. 12. - Karim Benzema, fudbaler

## Smrti

### Januar/Siječanj &ndash; Februar/Veljača
* 18. 1. - Sergio Blažić, hrvatski pjevač i član rock grupe Atomsko sklonište
* 22. 1. - R. Budd Dwyer, pensilvanijski političar (* 1939)
* 25. 1. - Asim Ferhatović, fudbaler Bosne i Hercegovine (* 1933)
* 25. 1. - Predrag Milosavljević Peđa, srpski slikar, diplomata, akademik (* 1908)
* 29. 1. - Đuro Kladarin, društveno-politički radnik SRH i SFRJ, narodni heroj (* 1916)
* 29. 1. - Ivo Lhotka Kalinski, skladatelj (* 1913)
* 2. 2. - Alistair MacLean, pisac (* 1922)
* 3. 2. - Vladimir Mošin, sveštenik, istoričar (* 1894)
* 4. 2. - Liberace, američki pijanista, zabavljač (* 1919)
* 5. 2. - Živojin Lazić, solunski ratnik (* 1892)
* 6. 2. - Nikola Cvejić, operski pevač (* 1896)
* 7. 2. - Claudio Villa, italijanski pjevač (* 1926.)
* 7. 2. - Jovan Kašić, srpski lingvista (* 1933)
* 19. 2. - Josip Seissel, slikar, urbanist i arhitekt (* 1904)
* 20. 2. - Ivan Brkanović, hrvatski skladatelj (* 1906.)
* 22. 2. - Andy Warhol, američki slikar, dizajner i filmski stvaratelj (* 1928.)
* 25. 2. - James Coco, američki glumac (* 1930.)

### Mart/Ožujak &ndash; April/Travanj
* 2. 3. - Zećir Musić, narodni heroj (* 1919)
* 3. 3. - Danny Kaye, američki pozorišni i filmski glumac (* 1911.)
* 19. 3. - Louis-Victor de Broglie, francuski fizičar. (* 1892.)
* 21. 3. - Robert Preston, glumac (* 1918)
* 27. 3. - Stane Kavčič, bivši predsednik Izvršnog veća SR Slovenije (* 1919)
* 28. 3. - Maria von Trapp, inspiracija za "Moje pesme, moji snovi" (* 1905)
* 9. 4. - James Leroy Bondsteel, vojnik SAD, dobitnik Medalje časti (* 1947)
* 11. 4. - Erskine Caldwell, američki književnik (* 1903.)
* 11. 4. - Primo Levi, hemičar, književnik (* 1919)
* 19. 4. - Stole Janković, filmski režiser, scenarista (* 1925)
* 23. 4. - Balint Vujkov, hrvatski književnik (* 1912.)
* 28. 4. - Ben Linder, inženjer ubijen od kontraša u Nikaragvi (* 1959)

### Maj/Svibanj &ndash; Jun/Lipanj
* 3. 5. - Dalida, francuska pevačica (* 1933)
* 4. 5. - Cathryn Damon, glumica (* 1930)
* 6. 5. - William J. Casey, bivši direktor CIA (* 1913)
* 11. 5. - James Jesus Angleton, američki obaveštajac (* 1917)
* 14. 5. - Rita Hayworth, glumica (* 1918)
* 18. 5. - Zdenko Kolacio, urbanist, arhitekt (* 1912)
* 22. 5. - Milenko Bojanić, bivši predsednik Izvršnog veća SR Srbije (* 1924)
* 26. 5. - Aleksa Čelebonović, slikar (* 1917)
* 27. 5. - John Howard Northrop, hemičar, nobelovac (* 1891)
* 28. 5. - Kosta Petković, srpski geolog (* 1903)
* 1. 6. - Rashid Karami, premijer Libana (* 1921)
* 2. 6. - Andrés Segovia, španski gitarist (* 1893.)
* 3. 6. - Will Sampson, slikar, glumac (* 1933)
* 6. 6. - Branislav Kojić, arhitekta (* 1899)
* 6. 6. - Dragan Sotirović, bivši pripadnik JVuO i poljskog pokreta otpora (* 1913)
* 13. 6. - Geraldine Page, glumica (* 1924)
* 22. 6. - Fred Astaire, glumac, plesač, pevač (* 1899)
* 24. 6. - Jackie Gleason, glumac, komičar (* 1916)
* 28. 6. - Rato Dugonjić, bivši predsednik predsedništva SR BiH, narodni heroj (* 1916)
* 29. 6. - Mile Uzelac, general-potpukovnik JNA, narodni heroj (* 1913)

### Jul/Srpanj &ndash; Avgust/Kolovoz
* 3. 7. - Naim Hadžiabdić, vrhovni poglavar IZ u SFRJ (* 1918)
* 4. 7. - Albert Kinert, hrvatski slikar i grafičar (* 1919.)
* 8. 7. - Franjo Wölfl, hrvatski nogometaš (* 1918.)
* 8. 7. - Ivan Raos, književnik (* 1921)
* 10. 7. - John Hammond, muzički producent (* 1910)
* 28. 7. - Šime Vučetić, hrvatski književnik (* 1909.)
* 28. 7. - Ismet Alajbegović Šerbo, bh. harmonikaš (* 1925)
* 30. 7. - Antonije Marinković, srpski književnik (* 1917)
* 1. 8. - Pola Negri, glumica (* 1897)
* 4. 8. - Dragiša Vitošević, književnik (* 1935)
* 7. 8. - Camille Chamoun, libanski političar, bivši predsednik (* 1900)
* 7. 8. - Mihajlo Apostolski, general-pukovnik JNA, narodni heroj (* 1906)
* 8. 8. - Danilo Blanuša, matematičar, profesor (* 1903)
* 8. 8. - Mirko Kujačić, slikar (* 1901)
* 9. 8. - Marija Kon, bh. germanistica (* 1894)
* 17. 8. - Oktavijan Miletić, hrvatski filmski režiser (* 1902.)
* 17. 8. - Rudolf Hess, Hitlerov zamenik do 1941. (* 1894)
* 26. 8. - Radovan Vukanović, general-pukovnik JNA, narodni heroj (* 1906)
* 28. 8. - John Huston, filmski režiser, glumac (* 1906)
* 29. 8. - Lee Marvin, glumac (* 1924)

### Septembar/Rujan &ndash; Oktobar/Listopad
* 1. 9. - Gerhard Fieseler, letački as, proizvođač aviona (* 1896)
* 3. 9. - Četvorica vojnika u Paraćinu (Srđan Simić, Hazim Džananović, Safet Dudaković, Goran Begić) i napadač Aziz Keljmendi (* 1967)
* 3. 9. - Viktor Njekrasov, književnik (* 1911)
* 4. 9. - Richard Marquand, filmski režiser (* 1937)
* 5. 9. - Petar Lisičar, arheolog, povjesničar (* 1908)
* 10. 9. - Đorđe Pura, glumac (* 1923)
* 11. 9. - Peter Tosh, jamajkanski pevač i muzičar (* 1944)
* 13. 9. - Mervyn LeRoy, filmski režiser, producent (* 1900)
* 20. 9. - Mladen Đuričić, kapetan rečne plovidbe, književnik (* 1889)
* 23. 9. - Bob Fosse, filmski režiser, koreograf (* 1927)
* 23. 9. - Karlo Mrazović, učesnik Španskog rata i NOB, društveno-politički radnik, narodni heroj (* 1902)
* 25. 9. - Mary Astor, glumica (* 1906)
* 29. 9. - Časlav Đaja, matematičar (* 1922)
* 3. 10. - Jean Anouilh, francuski književnik (* 1910.)
* 7. 10. - Ivica Belošević, hrvatski nogometaš (* 1909.)
* 9. 10. - Vladimir Ruždjak, hrvatski operni pjevač (* 1922.)
* 13. 10. - Walter Houser Brattain, supronalazač tranzistora, nobelovac (* 1902)
* 15. 10. - Thomas Sankara, predsednik Burkine Faso (* 1949)
* 18. 10. - Josip Roglić, geograf, akademik (* 1906)
* 20. 10. - Andrej Kolmogorov, matematičar (* 1903)
* 22. 10. - Lino Ventura, italijanski glumac (* 1919.)
* 24. 10. - Ino Perišić, dirigent i skladatelj (* 1920)
* 28. 10. - André Masson, slikar (* 1896)

### Novembar/Studeni &ndash; Decembar/Prosinac
* 1. 11. - Melita Lorković, pijanistica (* 1907)
* 2. 11. - Anka Krizmanić, hrvatska slikarica i grafičarka (* 1896.)
* 5. 11. - Georges Franju, francuski režiser, scenarista (* 1912)
* 8. 11. - Alija Nametak, bosanskohercegovački pripovjedač, dramatičar i folklorist (* 1906)
* 10. 11. - Seyni Kountché, predsednik Nigera (* 1931)
* 16. 11. - Muhamed Pašić Mašura, pjevač sevdalinki (* 1930)
* 18. 11. - Jacques Anquetil, biciklista (* 1934)
* 22. 11. - Gedeon Bogdanović, general-major JNA, narodni heroj (* 1912)
* 30. 11. - James Baldwin, američki pisac (* 1924.)
* 30. 11. - Boško Karalić, narodni heroj (* 1919)
* 4. 12. - Rouben Mamoulian, filmski i pozorišni režiser (* 1897)
* 4. 12. - Borivoje Ilić, kompozitor, dirigent (* 1918)
* 10. 12. - Jascha Heifetz, violinista (* 1901)
* 14. 12. - Olga Stanisavljević, glumica (* 1930)
* 17. 12. - Marguerite Yourcenar, belgijska spisateljica (* 1903.)
* 18. 12. - Dimitrije Bašičević Mangelos, umjetnik, kritičar, kustos (* 1921)

### Kroz godinu
* Hakija Kulenović, slikar (* 1905)
* Dragutin Čolić, kompozitor (* 1907)

## Nobelova nagrada za 1987. godinu
* '''Fizika''': Georg Bednorz i K. Alex Müller (važan proboj u otkriću superprovodljivosti u keramičkim materijalima)
* '''Kemija''': Donald J. Cram, Jean-Marie Lehn i Charles Pedersen (razvoj i upotreba molekula sa strukturno-specifičnim interakcijama visoke selektivnosti)
* '''Fiziologija i medicina''': Susumu Tonegawa (otkriće genetskog principa za stvaranje diverziteta antitela)
* '''Književnost''': Joseph Brodsky (za sveobuhvatno autorstvo, prožeto jasnoćom misli i poetskim intenzitetom)
* '''Mir''': Óscar Arias (za rad na miru u Centralnoj Americi, čiji su napori doveli do sporazuma potpisanog u Gvatemali 7. avgusta ove godine)
* '''Ekonomija''': Robert Solow (doprinos teoriji ekonomskog rasta)

## Dani sećanja
*

## Povezano
* Kronologija raspada SFRJ

## Reference

;Literatura
* Collier's Year Book 1987 (Microsoft Encarta 2004).
* Debates Begin on Amending the Yugoslav Constitution , S.Stanković OSA-RFE

## Vanjske veze
* Debates Begin on Amending the Yugoslav Constitution , Stanković, Open Society Archives - Radio Free Europe
* Chernobyl and Eastern Europe: One year after the Acfcident , OSA-RFE
* Eastern Europe Inching Toward Resumption of Relations with Israel , Vladimir Socor, OSA-RFE
* Gorbachev's Mediterranean Proposals , Douglas Clarke, OSA-RFE
* Chinese Albanian-Language Broadcasters In Pristina , Louis Zanga, OSA-RFE
* Joint Ventures in Eastern Europe and China , OSA-RFE